Лисичово

**Лиси́чово** — село в бывшом Иршавском районѣ (од року 2020 в Хустском) Закарпатской области Украины, центер сельской рады.

## Полога
Село лежить на рѣцѣ Кушниця, лѣвому притоку Боржавы, оддалене о 40&nbsp;км од бывшого  районного центра Иршава.

## История
;Мадярска доба:Перва упоминка походить з року 1465, под назвов *Lisicza* *(Лисиця)* славянского походжѣня. котра ся звязуе з тым, же околиця была ловецкым ревиром, богатым на лишкы. В року 1517 зафиксована мадярска назва Rawasmezew, зеркалный переклад славянской, а в року 1725 теперѣшна мадярска назва Rokamezö. Славянска назва перешла такыма трансформациями: Лисицьова (1808), Лисиче (1828), Лисичое (1877), Лисичево (1925), Лисичово (1930).

:Во XVIII. сторочу в селѣ была фабрика на папѣрь, што поганяла ся силов воды, папѣрь выробляли з ряндя, а за споиво служила желатина, добыта з папѣрок. В зачатку XIX. стороча в околици нашли желѣзну руду и фабрику переробили на вытопльованя сырого желѣза, в року 1894 вытопили 577 тон, на фабрицѣ и в копални руды были заняты 260 людей. В року 1832 освятили муровану грекокатолицку церкву Св.&nbsp;Михаила.
;Чехословацка доба:Ковалня на водяный погон (гамора) в року 1925 перестала робити. В року 1930 в селѣ зоз 1895 обывательох были Русины — 1697, Евреи — 91, Чехы и Словаци — 83, Нѣмцѣ — 6, чужоземцѣ — 18. Религийна православна громада в числѣ 1699 особ мала нову муровану православну церкву Св.&nbsp;Михаила з року 1927. В селѣ была русинска школа (4 класы) и дѣточый санаторий. В року 1934 обновила ся выроба агроинвентаря.
;Украинска доба:23. октобра 1944 з приходом Червеной армады зачала ся украинска доба истории Лисичова, и 86 обывателей села были взяты до войска. В року 1945 гамору назвали «Завод “Сила”», тут были 16 роботници при 4 водяных молотах. В року 1960 гамору закрыли, а в року 1971 отворили як музей «Гамора». В року 1959 в часѣ репресий была розобрана мурована грекокатолицка церква Св.&nbsp;Михаила з року 1832. За рокы 1944–1967 в селѣ збудовали 520 хыж. 

## Администрация
;Сельска рада:Лисичівська сільська рада90150, Закарпатська обл., Хустський р-н,с. Лисичово, 372Тел. 3803144 74-5-21

Од року 2020 входить до Керецьковской громады.

## Вызнамны родаци
* Изидор Бѣлак (1889–1944) — педагог, фолклориста, публициста, етнограф

## Интересны факты
* В року 1947 на Гаморѣ змонтовали гидроелектрарню, котра до року 1963 освѣтльовала улицѣ и 70% хыж села.

## Жерела и одказы
* **Sebestyén Zsolt**. Máramaros megye helységneveinek etimológiai szótára. Bessenyei könyvkiadó. Nyíregyháza, 2012.
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Федака, Сергій**. Населені пункти і райони Закарпаття. Історично-географічний довідник. "Ліра". Ужгород, 2014.   https://books.google.com.ua/books?id=w4xGBAAAQBAJ&pg=PA123&lpg=PA123&dq=сергій+федака+лисичово+іршавського+району&source=bl&ots=gDOBRvNNY2&sig=ACfU3U2l4NLJsRgOkgK6fYCunFfkeMfbmQ&hl=uk&sa=X&ved=2ahUKEwjM17LQxszmAhWi16YKHV9CCrsQ6AEwAHoECAoQAg#v=onepage&q=сергій%20федака%20лисичово%20іршавського%20району&f=false
* **Тронько П. Г.**: Лисичеве. //Тронько П. и др. (ред.) Історія міст і сіл України. Том&nbsp;7. Закарпатська область. К. 1969. С.&nbsp;337. 
* 
* 

## Референции

Катеґорія:Населены пункты Украины
Катеґорія:Населены пункты Закарпатской области